De vivo animalculo haec notavi: „ Animal elongatum flavicans in capite et dorso laete 
„ viridi pictum. Scutum frontale depressum planum rhomboide. Oculi duo minimi in medio 
„ scuto positi, sessiles, nudo oculo non conspicui, in latere translucent. Pes transverse bipartitus; 
„pars anterior lateribus alatis insignis, alis in dorso medio conniventibus et conchae anteriorem 
«partem includentibus; pars pedis posterior dicta non pedis, sed pallii pars est, eaque in latere 
«dextro sub concha decurrit, cuius apicem amplectitur et excedit.” 
«Animal alarum ope, tanquam pinnis duabus natat. Dum in arena vadosi maris repit 
«muco squalido involutum est eundemque in via, veluti Limax, copiose effusum relinquit. Etiamsi 
«animal testae ratione permagnum sit, totum tamen se in illam retrahere et abscondere potest.” 
«Testa vivo animali repleta superne albopunctata est, apice cinereo, subtus laete caerulea; 
«vacua hyalina, sole exusta nivea fit. Testae vivae caeruleum colorem hepar ministrat.” 
Inter triginta fere testae specimina, partim cum animali ex mari petita, partim in littore 
arabico collecta, a me Berolinum allata, maxima 8\ lineas longa 3^ lineas lata, alia 7 lineas longa, 
3 'i lata sunt. Animali repleta ultra viginti subaequalia, 5 lineas longa, lineas 2^ lata sunt. 
De novo Aliculae Genere haec monenda sunt. Blainville Bullarum aliquam alatam 
formam, Bullam Hydatidem, a reliquis Bullis genere separandam esse primus censuit. Hinc 
equidem ante hos quatuor annos* in Tabula Molluscorum secunda non Aliculae, sed Bullae 
nomen scribendum dederam. Denuo vero pensatis auctorum scriptis mihi persuasi, Bullae nomen 
cum Lamarckio et Cuviero ad eas formas potius delegandum esse, quae Bullae Ampullae 
habitum gerunt, eae enim plurimae ab initio huius doctrinae notae fuerunt. Caeterum alarum 
accessum et defectum, quo totum vitae animalis genus mutatur pro charactere generico habendum 
esse cum ingenioso Blainvillio sane iudico. Ex testa characterem elicere nondum valui, obser- 
vatarum formarum numerus enim non sufficit. Cum vero Bulla Uydatis et Bulla fragilis in 
eundem animalis characterem abeant, testae spiram planam et obtectam ad Aliculae characteres 
deferendas esse suspicatus sum. Hinc etiam ex nostris speciebus Bullam solidam, succisam, 
Bacillum , Micam et Pulvisculum cum parvis illis a Savignyo delineatis formis a Bullis aliquando 
removendas et Aliculis addendas esse iudico. Spira tubulosa cum alarum defectu Bullarum 
character erit. Bullina Risso Aliculae Subgenus esse videtur. 
ICONUM EXPLICATIO. 
Tabula YI. fig. 1. 
2 . 
3. 
4. 
5. 
6. 
7. 
Alicula cylindrica viva, repens, a dorso; 
eadem repens a latere sinistro cum ocello translucente; 
eadem repens a ventre; 
eadem natans a latere dextro; 
postrema corporis pars a ventre, concha et tubo brevi branchiali, in 
aperturae fine conspicuo, prominulis; 
testa sola a dorso; 
testa a ventre; utraque forma specimen mediae magnitudinis refert et 
omnes figurae naturali magnitudine pictae sunt. 
